wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு36

## விக்கிபீடியா மேலாண்மையினர் ( நிர்வாகிகள் ) கவனத்திற்கு!

விக்கிபீடியா மேலாண்மையினருக்கு அன்பு வணக்கம்!  
" ஆலமரத்தடி " , விக்கியர்களின் " பேச்சு "ப் பக்கங்கள் போன்றவற்றில் " + " அல்லது " Add Topic " என்று ஒரு பொத்தான் இருக்கிறது. இது அவ்வப் பக்கங்களில் உரையிடுவதற்குப் பயன்படுகிறது. ஆனால் " ஒத்தாசை " பகுதியில் இப்படி எந்தப் பொத்தானும் இல்லாததால் ஒவ்வொரு முறையும் அந்தப் பக்கத்தைப் -பகுதியாகவோ முழுமையாகவோ- அப்படியே தொகுத்தல் பக்கத்துக்கு எடுத்துச் சென்று நம் உரையைச் சேர்க்க வேண்டியதாக உள்ளது.  
இதனால் சிரமம் எதுவும் இல்லைதான் எனினும் மற்ற பகுதிகளிலெல்லாம் உரையிடுவதற்கென்று ஒரு தனி வசதி இருக்கும்பொழுது இந்த ஒரு பகுதியில் மட்டும் அஃது இல்லாதது குறையாக உள்ளது. எனவே கனிவு கூர்ந்து அந்தக் குறையைச் சரி செய்யுமாறு அன்புடன் கேட்டுக் கொள்கிறேன்!  
பி.கு: மதிப்பிற்குரிய விக்கியக் கிளைஞர்களே! இதை விக்கிபீடியா நிர்வாகம் என்ற பகுப்பில்தான் இட வேண்டும் என்பதை நான் அறிவேன் ஆயினும் அங்கே எந்தத் துணைப் பகுப்பில் இதைச் சேர்க்க வேண்டும் என்பது தெரியவில்லை. எனவே கனிவு கூர்ந்து இதை யாராவது உரிய இடத்திற்கு நகர்த்தி விடுமாறு கோருகிறேன்!  
நன்றி! வணக்கம்!--இ.பு.ஞானப்பிரகாசன் 13:19, 6 ஜூன் 2010 (UTC)  
:இது போன்ற இடர்களை கவனத்துக்குக் கொண்டு வந்ததற்கு நன்றி, ஞானப்பிரகாசன். தேவைப்பட்ட மாற்றத்தைச் செயல்படுத்தியுள்ளேன். எந்த ஒரு விக்கிப் பக்கத்திலும் என்ற ஆணைச்சொல்லைச் சேர்த்தால் நீங்கள் கேட்ட '+' வசதி கிடைக்கும். மேலும் தகவலுக்கு :en:Help:Magic words#Behavior switches என்ற உதவிப்பக்கத்தைப் பாருங்கள். -- சுந்தர் <sup>\பேச்சு</sup> 14:32, 6 ஜூன் 2010 (UTC)
# விக்கிப்பீடியா:ஆலமரத்தடி/தொகுப்பு36

## ஆத்திரேலிய தமிழ் ஒலிபரப்பு நிறுவனத்தில் தமிழ் விக்கி குறித்த நேர்காணல்

04 சூன் 2010 அன்று மாலை இந்திய நேரம் ஏழு மணி அளவில் ஆத்திரேலிய தமிழ் ஒலிபரப்பு நிறுவனத்தில் ஒலிபரப்பான தமிழ் விக்கி குறித்த நேர்காணல். --ரவி 17:35, 6 ஜூன் 2010 (UTC)
:நல்ல உரையாடல். நம் தளத்தைப் பற்றி எளிமையாகவும் அருமையாகவும் விளக்கியுள்ளீர்கள், ரவி. அத்தோடு பொதுப் பண்டங்களைக் காட்டி நீங்கள் விளக்கியதை மிகவும் விரும்பினேன். கேட்டு மகிழ்ந்தேன். :-) -- சுந்தர் <sup>\பேச்சு</sup> 03:06, 7 ஜூன் 2010 (UTC)
:கேட்டேன். சிறந்த நேர்காணல். வாழ்த்துக்கள்.--Kanags <sup>\உரையாடுக</sup> 11:37, 7 ஜூன் 2010 (UTC)  
:: மிகவும் சிறப்பாக அமைந்திருந்தது. நிதானமாகவும், தெளிவாகவும் பேசி விடயங்களை விளக்கினீர்கள். வாழ்த்துக்கள். மயூரநாதன் 19:10, 7 ஜூன் 2010 (UTC)
:::இப்பொழுதுதான் கேட்டேன், இரவி. அருமையாக அமைந்துள்ளது. பாராட்டுகள்! 11 மணித்துளிகளில் இத்தனை விளக்கமாகவும் தெளிவாகவும் கூறியுள்ளீர்கள். ஆத்திரேலிய ஒலிபரப்பு நிகழ்ச்சியில் நேர்காணல் நிகழ்ந்திய கலைஞர் மிகவும் அருமையாகவும் தெளிவாகவும் கேள்விகளைக் கேட்டு சிறப்பாக நடத்தினார். உங்கள் இருவரையுமே மிகவும் பாராட்ட வேண்டும். நல்ல பயனுடைய ஒலித்தொகுப்பு.--செல்வா 22:15, 7 ஜூன் 2010 (UTC)  
::* தமிழ் விக்கி பற்றிய ஆத்திரேலிய வானொலி நேர்காணல் கேட்டு மகிழ்ந்தேன். ரவி மற்றும் நேர்காணல் நிகழ்த்தியவர் இருவருக்குமே பாராட்டுகள்! இந்த நேர்காணலுக்கு இன்னும் அதிக விளம்பரம் கொடுக்க வேண்டும் என நினைக்கிறேன். இது பற்றிய தகவலைத் தமிழ் விக்கியின் *முதல் பக்கத்தில்* அறிவித்தால் நன்றாயிருக்குமே! இவ்வாறு புதுப் பயனர்களும் பயன்பெற வாய்ப்பாகும்.--George46 00:09, 8 ஜூன் 2010 (UTC)
தெளிவான விளக்கங்கள் ரவி! இது போன்ற கோப்புகளை ஒத்தாசைப் பக்கம் மற்றும் புதுப் பயணர் உதவிப் பக்கங்களில் சுட்டலாம்.--அராபத்* عرفات 06:43, 8 ஜூன் 2010 (UTC)  
பாராட்டிய அனைவருக்கும் நன்றி. தமிழ் இணையம், வலைப்பதிவுச் சூழலை நன்கு அறிந்த கானா பிரபா என்பவரே இந்தப் பேட்டியை நடத்தினார். எனவே, நல்ல பொருத்தமான கேள்விகளைக் கேட்டார்.--ரவி 06:31, 9 ஜூன் 2010 (UTC)  
::இந்த ஒலிபரப்பை இங்கே எழுதப்படுவதற்கு முன்னரே கேட்டுவிட்டேன். ஆனால் விக்கிப் பக்கமே வர முடியாத வேலைப்பளு. இங்கே இதுபற்றி எழுதபட்டிருப்பதையே யாரும் சொல்லித்தான் வந்து பார்க்க வேண்டிய நிலமை. நன்றாக இருந்தது கேள்விகளும், பதில்களும். பாராட்டுக்கள் ரவி. --கலை 22:15, 9 ஜூன் 2010 (UTC)
# விக்கிப்பீடியா:ஆலமரத்தடி/தொகுப்பு36

## விக்கிமேனியா 2010

விக்கிமேனியா மாநாட்டில் வழங்குவதற்காக முன்வைத்திருந்த,
: "A Review of Google Translation project in Tamil Wikipedia: Role of voluntarism, free and organically evolved community in ensuring quality of Wikipedia"  
என்ற தலைப்பிலான ரவியின் முன்மொழிவும்,
: "Tamil Wikipedia: A Study of Challenges and Potentials in Relation to the Socio-Cultural Context of the Tamil Community"  
என்ற தலைப்பிலான எனது முன்மொழிவும் ஏற்றுக்கொள்ளப்பட்டுள்ளதாக இன்று அறிவிப்பு வெளியாகி உள்ளது. மயூரநாதன் 17:30, 8 ஜூன் 2010 (UTC)  
மகிழ்வளிக்கும் செய்திக்கு நன்றி, மயூரநாதன். விசா உறுதியான பிறகு அனைவருக்கும் தெரிவிக்கலாம் என்று இருந்தேன்--ரவி 06:32, 9 ஜூன் 2010 (UTC)  
:: இருவருக்கும் வாழ்த்துக்கள். கட்டுரையை இங்கு இட்டால், நாம் கருத்துக் கூறி உதவ முடியும். சுந்தர் எழுதியது போல. --Natkeeran 00:10, 10 ஜூன் 2010 (UTC)
:நல்வாழ்த்துகள் மயூரநாதன் இரவி! --செல்வா 00:18, 10 ஜூன் 2010 (UTC)  
நன்றி செல்வா, நற்கீரன். உரையாடலுக்கான தொடுப்பை மேலே கொடுத்துள்ளேன். இது குறித்து முழுமையான கட்டுரை உருவாக்கும் எண்ணமில்லை. Powerpoint உரையாடலாக நிகழ்த்தவே விருப்பம். நன்றி--ரவி 10:59, 10 ஜூன் 2010 (UTC)
: மயூரநாதன், ரவி -- உங்கள் இருவருக்கும் என் மனமார்ந்த நல்வாழ்த்துகள். த.வி.யை நிலைநிறுத்த இருவரின் சார்பாண்மை (representation) மிகவும் உதவும். உங்கள் கட்டுரைகளோ அல்லது power point காட்சியளிப்போ எதுவாகினும் சிறப்பாக இருக்க என் வாழ்த்துகள். இயன்றால் என் ஆலோசனைகளைக் கூறுகிறேன். --பரிதிமதி 02:47, 11 ஜூன் 2010 (UTC)  
நற்கீரன், செல்வா உங்கள் வாழ்த்துக்களுக்கு நன்றி. நானும் முழுமையான ஒரு கட்டுரை எழுதுவதா வேண்டாமா என்று முடிவு செய்யவில்லை. என்றாலும் நான் தலைப்பில் உள்ளடக்கவிருக்கும் விடயங்களை இன்னும் ஓரிரு நாட்களில் சுருக்க வடிவில் உங்கள் ஆலோசனைக்காக முன்வைப்பேன். மயூரநாதன் 16:10, 10 ஜூன் 2010 (UTC)
::கட்டாயம், தவறாமல் எழுதுங்கள் மயூரநாதன். நீங்கள் எழுதினால் அது பல வகைகளில் சிறப்பாக இருக்கும். --செல்வா 17:36, 10 ஜூன் 2010 (UTC)  
:பரிதிமதி, வாழ்த்துக்களுக்கு நன்றி. தமிழ் விக்கிப்பீடியாவை அனைத்துலக விக்கிப்பீடியா மட்டத்தில் நிலைநிறுத்துவதற்கு என்னாலனவரை முயல்வேன். மயூரநாதன் 06:52, 11 ஜூன் 2010 (UTC)
# விக்கிப்பீடியா:ஆலமரத்தடி/தொகுப்பு36

## வார்ப்புரு உருவாக்குபவர்கள் கவனத்திற்கு

வார்ப்புரு உருவாக்குபவர்கள் அநேகமாக ஆங்கில வார்ப்புருக்களை நகலெடுத்து த.வி யில் உருவாக்கிறோம். அதில் ஆங்கில விக்கியில் தமிழ் வார்ப்புரு தொடுப்பை அங்கு சேர்த்துவிட்டால் த.வியில் ஒன்றுக்கும் மேற்பட்ட வார்ப்புருக்கள் உருவாக்கி நேரத்தை வீண்டிப்பதை தவிர்க்க முடியும். இது எனது அனுபவம். உதா. Infobox Indian Jurisdiction. semi protected வார்ப்புருக்களில் doc பக்கத்தில் தொடுப்புகளை கொடுக்கலாம். -- மாஹிர் 06:53, 9 ஜூன் 2010 (UTC)
:பகிர்வுக்கு நன்றி. இனி கருத்தில் கொள்கிறேன், மாகிர். -- சுந்தர் <sup>\பேச்சு</sup> 07:52, 10 ஜூன் 2010 (UTC)
::நல்ல யோசனை மாகிர். நானும் பல முறை எந்த வார்ப்புரு தமிழ் விக்கியில் இருக்கிறது என்று குழம்பி உள்ளேன்.--ரவி 10:59, 10 ஜூன் 2010 (UTC)
# விக்கிப்பீடியா:ஆலமரத்தடி/தொகுப்பு36

## செம்மொழி மாநாட்டில் காட்சிப்படுத்த சிறப்பு பக்கங்கள்

செம்மொழி மாநாட்டில் அதிக அளவில் அரசு அலுவலர்கள் மாணவர்கள் கலந்து கொள்ளலாம். அதனால் தமிழகம் தொடர்பான சிறப்பு பக்கங்களை உருவாக்கினால் பயனளிக்கும். உதாரணமாக வலைவாசல்:தமிழ்நாடு பக்கத்தை மேம்படுத்தலாம். அதுபோல் அறிவியல், சமயம் மற்றும் வரலாறு தொடர்பான வலைவாசல்களும் உருவாக்கினால் காட்சிப்படுத்தலாம். அநேக பொதுசனம் களைக்களஞ்சியங்களுக்கு இதுபோன்றவற்றிற்காக வருவார்கள் என்பது எனது கணிப்பு. -- மாஹிர் 08:05, 10 ஜூன் 2010 (UTC)
:நல்ல யோசனை மாகிர். நீங்களோ யாருமோ பொறுப்பெடுத்துச் செய்தால் நன்று--ரவி 10:59, 10 ஜூன் 2010 (UTC)
# விக்கிப்பீடியா:ஆலமரத்தடி/தொகுப்பு36

## கூகுள் திட்டத்துக்குக் கூடுதல் ஒருங்கிணைப்பாளர்கள் தேவை

வணக்கம், கடந்த நான்கு மாதங்களாக சுந்தரும் நானும் கூகுள் திட்டத்தில் பொறுப்பேற்று வருகிறோம். ஆனால், பல்வேறு விக்கிப்பணிகள், தொழிற்பணிகள் காரணமாக தொடர்ந்தும் முன்பைப் போல் முனைப்பாகச் செயல்பட முடியவில்லை. யாராவது கூடுதல் பொறுப்பேற்க விரும்பினால் இணைந்து செயல்பட விரும்புகிறோம். நன்றி--ரவி 10:59, 10 ஜூன் 2010 (UTC)
:இவர்கள் இந்தியாவில் இருக்க வேண்டுமா, என்ன வகையான உதவி, தொலைபேசியிலா,
மின்னஞ்சல் வழியிலா, நேரிலா, என்னவகையான பொறுப்புகள் என்று தெளிவுபடுதினால்
மற்ற பயனர்கள் எண்ணிப்பார்ர்க்க உதவியாக இருக்கும். --செல்வா 19:17, 11 ஜூன் 2010 (UTC)  
கூகுள் திட்ட ஒருங்கிணைப்புப் பணிகள்:  
1. கட்டுரைகளுக்கு கூகுள் தமிழாக்கக் கட்டுரை வார்ப்புரு இடுவது (இதைத் தானியக்கமாகச் செய்யலாம் / மொழிபெயர்ப்பாளர்களையே செய்யக் கோர வேண்டும்)
1. மொழிபெயர்ப்பு செய்யும் பயனர் கணக்குகளை ஒரு பகுப்பில் இடுவது.
1. மொழிபெயர்ப்பாளர்களுக்குத் தேவைப்படும் உதவிகளை விக்கிபக்கங்களிலும், அவசர நேரத்தில் மின்மடல் / மின்னரட்டை மூலமாகவும் வழங்குவது.
1. மொழிபெயர்க்கத் தகுதியான கட்டுரைகள் பட்டியைச் சரி பார்த்து ஒப்புதல் அளிப்பது.
1. கூகுள் பொறியாளர்களுடன் மின்மடல் தொடர்பில் இருப்பது. தேவைப்பட்டால் தொலைபேசி உரையாடல்களில் ஈடுபடுவது.
1. திட்டத்தை நெறிப்படுத்த தேவைப்படும் நுட்ப வசதிகளைச் செய்ய முயல்தல்
1. திருத்தம் முடிந்த கட்டுரைளைச் சரி பார்த்து, பின்னூட்டம் வழங்கல்
1. கட்டுரைகள் திருத்தப்படும் வேகத்தைக் கண்காணித்தல்
1. குறிப்பிடப்பட்ட பணிகள் போக, இத்திட்டம் நல்ல முறையில் செயல்படத் தேவையான முன்மொழிவுகளை வைத்து முடிவு எடுத்துச் செயற்படுத்துதல்  
மேற்கண்ட பல பணிகளை நாம் பகிர்ந்தே செய்கிறோம். எனினும், பொறுப்பாளர்கள் என்று முறையாக ஓரிருவர் இணைந்தால் கூகுளுடன் பேசவும் இங்கு பணிகளை பொறுப்பெடுத்து முடுக்கவும் தோதாக இருக்கும். ஒருங்கிணைப்பாளர்கள் இந்தியாவில் இருக்க வேண்டும் என்று கட்டாயம் இல்லை. இருந்தால் வசதி. --ரவி 15:17, 12 ஜூன் 2010 (UTC)
# விக்கிப்பீடியா:ஆலமரத்தடி/தொகுப்பு36

## சுந்தருக்கு நன்றிகள்!

'ஒத்தாசை' பக்கத்தில் ' + ' குறி இல்லையென்று நான் சொன்னதைக் கேட்டு
உடனடியாக நடவடிக்கை எடுத்தமைக்காக நண்பர் திரு.சுந்தருக்கு நன்றி!
வெறுமே குறைபாட்டைச் சரி செய்ததோடு நிறுத்திக் கொள்ளாமல்
இந்தக் குறைபாட்டைச் சரி செய்வது எப்படியென்று எனக்கும் கற்றுக் கொடுத்ததற்காக
அவருக்கு என் உளமார்ந்த நன்றிகள் பற்பல!! வணக்கம்!--
இ.பு.ஞானப்பிரகாசன் 08:22, 11 ஜூன் 2010 (UTC)
# விக்கிப்பீடியா:ஆலமரத்தடி/தொகுப்பு36

## FlaggedRevs update week of June 14

Hi everyone! As part of the Pending Changes feature rollout on en.wikipedia.org on the week of 2010-06-14, we'll need to update the implementation of FlaggedRevs plugin that is in use on this wiki. To be clear, we're not altering this wiki's configuration of FlaggedRevs, merely updating the code that is shared between this site's Flagged Revisions configuration and the new configuration that we're implementing on en.wikipedia.org. We don't *anticipate* any problems or any reduction in functionality, but as with any new software, there may be unanticipated bugs.
If you discover any problems or have further concerns, please report them at the Pending Changes issue page. Thanks! (and apologies for the non-localized notice) -- RobLa 18:15, 11 ஜூன் 2010 (UTC)
# விக்கிப்பீடியா:ஆலமரத்தடி/தொகுப்பு36

## பொதுக் கோரிக்கை

மதிப்பிற்குரியீர்!  
திரு.ரோப்லா அவர்களின் இந்த அறிவிப்பைத் தமிழ் தவிர வேறெந்த மொழியும் அறியாத என்னைப் போன்ற விக்கியர்களுக்காக யாராவது தமிழாக்கி வைக்குமாறு கோருகிறேன்! அன்புடன்--இ.பு.ஞானப்பிரகாசன் 07:05, 12 ஜூன் 2010 (UTC)
# விக்கிப்பீடியா:ஆலமரத்தடி/தொகுப்பு36

## உலகத் தமிழ் இணைய மாநாட்டுக் கட்டுரைப் போட்டி

இன்றைய ஹிந்துவில் வெளியாகி உள்ள செய்தி - 1,200 articles selected to Tamil Wikipedia upload. ஏற்கனவே கட்டுரைகள் வலையேற்றம் தொடங்கி விட்டதாக போட்டிருக்கிறார்கள். இங்கு ஒன்றும் காணோம். என்னுடைய பல (52) கட்டுரைகள் இதில் உள்ளன. அவற்றில் நிறைய விக்கிபடுத்தும் வேலைகள் (வார்ப்புரு, உள்ளிணைப்பு, படங்கள், interwiki இணைப்பு, சான்றுகள் சேர்த்தல் முதலியன) மீதமிருக்கின்றன. வலையேற்றம் செய்து விட்டால் அவ்வேலைகளைத் தொடங்கலாம் என காத்துக் கொண்டிருக்கிறேன். இந்த வலையேற்ற வேலை எப்போது நடக்கும், எப்படி நடக்கும் (எனது பயனர் கணக்கு வழியாக நானே ஏற்றி விடலாமா? அல்ல இதற்கென தனி பயனர் கணக்கு வழியாகத் தான் ஏற்றப்படுமா?) போன்ற எனது ஐயங்களைத் தீர்க்குமாறு வேண்டிக் கொள்கிறேன்.--Sodabottle 04:00, 15 ஜூன் 2010 (UTC)
:சோடாபாட்டில், எங்களுக்கே இது புதிய செய்தி தான். :) பதிவேற்றுவதற்கான முறை ஒன்றை வகுப்போம் அதுவரை நீங்கள் பதிவேற்ற வேண்டாமெனக் கேட்டுக் கொள்கிறேன். -- சுந்தர் <sup>\பேச்சு</sup> 04:25, 15 ஜூன் 2010 (UTC)
::சோடா பாட்டில், இந்து செய்தியில் சில தவறான தகவல்கள் இடம் பெற்றுள்ளன. அதை விடுவோம். நீங்கள் விக்கி முறைகள் நன்கு அறிந்தவர் என்பதால் உங்கள் கட்டுரைகளை நீங்கள் இப்போதே பதிவேற்றிச் செப்பனிடத் தொடங்கலாம். மற்றவர்களின் கட்டுரைகளைப் பதிவேற்றுவதற்கான வழிமுறையை வகுக்கும் போது, அதிலும் நீங்கள் இணைந்து உதவலாம். 52 கட்டுரைகளைப் பதிவேற்றிய உங்கள் ஆர்வம் மகிழ்ச்சி அளிக்கிறது. வாழ்த்துகள். நன்றி. (கட்டுரைப் போட்டி உலகத் தமிழ் இணைய மாநாட்டை ஒட்டி நடைபெறுகிறது. செம்மொழி மாநாட்டுடன் இணைந்து அல்ல. இதன் காரணமாக இப்பகுதியின் தலைப்பை மாற்றி உள்ளேன்)--ரவி 05:56, 15 ஜூன் 2010 (UTC)
:::நன்றி ரவி, சுந்தர். தற்போது userspace இல் என் கட்டுரைகளைத் தயார் செய்து கொள்கிறேன். நீங்கள் மொத்தமாக முடிவு எடுக்கும் போது அப்படியே mainspace க்கு மாற்றி விடுகிறேன்.--Sodabottle 06:18, 15 ஜூன் 2010 (UTC)
::::கட்டுரைகளைப் பதிவேற்ற தனிக் கணக்கு ஒன்றைத் தொடங்கலாம் என்று எண்ணியிருந்தேன். அதன்வழி கட்டுரைகளை உள்ளபடி பதிவேற்றலாம் என்றும் அதன்பின் நமது வழமையான விக்கிப்படுத்தல் தொகுப்புகளை நமது கணக்குகளின் வழியாகச் செய்யலாம். இத்தகைய கட்டுரைகளின் பேச்சுப் பக்கத்தில் கட்டுரைப் போட்டிக்குப் பதிவேற்றப்பட்டது என்றும் பதிவேற்றியவர் பெயரையும் குறிப்பிடலாம். சோடாபாட்டில் விக்கிப் பயனராகவும் இருப்பதால் அவரது கணக்கில் பதிவேற்றுவதில் எனக்கு பெரிதாகத் தயக்கம் இல்லை. இருந்தாலும் ஒருமுறை மேலே குறிப்பிட்ட முறையை எண்ணிப் பார்க்க வேண்டுகிறேன். எப்படியாகினும் அறிவிப்பு வெளிவரும் வரை பதிவேற்ற வேண்டாமெனக் கேட்டுக் கொள்கிறேன். -- சுந்தர் <sup>\பேச்சு</sup> 06:54, 15 ஜூன் 2010 (UTC)
::::சோடாபாட்டில், உங்கள் பயனர் வெளியில் நீங்கள் பதிவேற்றுவதில் எந்தத்தயக்கமும் இல்லை. -- சுந்தர் <sup>\பேச்சு</sup> 07:01, 15 ஜூன் 2010 (UTC)
# விக்கிப்பீடியா:ஆலமரத்தடி/தொகுப்பு36

## ஒத்துழைப்பு நல்கா கூகுள் பயனர்கள் கணக்குகள் உரிமை மாற்றம்

nocreate என்ற புதிய பயனர் குழு உருவாக்கியுள்ளோம். இக்குழுவில் உள்ளோர் புதிதாக கட்டுரைகள், வார்ப்புருக்கள் போன்றவற்றை உருவாக்க இயலாது. ஆனால், ஏற்கனவே உள்ள கட்டுரைகளைத் தொகுக்க முடியும். பேச்சுப் பக்கங்களை உருவாக்க முடியும். இதுவரை எந்த வித மறுமொழியும் அளிக்கா 30 பயனர் கணக்குகள் இவ்வாறு குழு மாற்றப்பட்டுள்ளன. மேலே உள்ள உரையாடலில் குறிப்பிட்ட படி சில பயனர் கணக்குகள் "பதிவேற்றக் கணக்குகள்" எனக் கருதி விலக்கு அளிக்கக் கோரி இருந்தனர். ஆனால், இதுவரை கூகுள் பதிவேற்றி உள்ள கட்டுரைகளில் வெறும் 13% மட்டுமே திருத்தத் தொடங்கி உள்ளனர் (147 / 1123 கட்டுரைகள்). நாம் வைத்துள்ள ஆகத்து 15 இலக்குக்குள் (60 நாட்கள்) இன்னும் 976 கட்டுரைகளைத் திருத்தத் தொடங்க வேண்டும். இந்நிலையில் ஒத்துழைப்பு நல்கா பயனர்கள் மேலும் மேலும் கட்டுரைகள் ஏற்ற உரிமை இருப்பது சரி இல்லை. தவிர, அடுத்த 60 நாட்களுக்குப் புதிதாகத் தொடங்கப்படும் எந்தக் கணக்கும் கூகுள் கட்டுரைகளைப் பதிவேற்றாமல் இருப்பது நல்லது. மீறி ஏற்றப்பட்டால் அக்கணக்குகளையும் nocreate குழுவுக்கு மாற்ற வேண்டி வரும். மொத்தத்தில், இது வரை ஒத்துழைப்பு நல்கி செயல்பட்டு வரும் பயனர் கணக்குகள் திருத்தங்களை மேற்கொள்வதுடன் புதிய கட்டுரைகளை ஏற்றலாம். மற்ற கணக்குகள் திருத்தங்களில் கவனம் செலுத்துமாறு நெறிப்படுத்த வேண்டும். இதில் யாருக்கேனும் மாற்றுக் கருத்து இருந்தால் தெரிவிக்க வேண்டுகிறேன். நன்றி--ரவி 22:01, 14 ஜூன் 2010 (UTC)
:ஏற்கனவே திருத்தம் செய்யத் தொடங்கியுள்ள கணக்குகளை எந்த விதத்திலும் தடை செய்யாமல் செயல்படுத்துவதில் உடன்படுகிறேன். இது பற்றி அவர்களுக்கு மடலனுப்பி அவர்கள் ஏதேனும் சலுகைகள் கேட்டால் (அண்மைய கட்டுரைகளை முதலில் சரி செய்கிறோம் என்பது போல) அதைக் கருத்தில் கொள்ளலாம். -- சுந்தர் <sup>\பேச்சு</sup> 03:42, 15 ஜூன் 2010 (UTC) பி.கு. இந்த கருத்து வேண்டலை ஆலமரத்தடியில் கீழே இட்டால் அனைவரும் பார்க்க ஏதுவாகும்.
# விக்கிப்பீடியா:ஆலமரத்தடி/தொகுப்பு36

## பகுப்பு நீக்கம் தொடர்பாக

Kanags <sup>\உரையாடுக</sup> 11:11, 18 ஜூன் 2010 (UTC)
:மாகிர், ஒவ்வொரு மாவட்டத்துக்கும் தனிப்பகுப்புகளை உருவாக்கி அவற்றுள் இக்கட்டுரைகளை இட்டுவிட்டு அப்பகுப்புகளின் தாய்ப்பகுப்பாக இப்பகுப்பை அமைக்க வேண்டும். இதற்கு தானியங்கிகளைப் பயன்படுத்தலாம். -- சுந்தர் <sup>\பேச்சு</sup> 13:09, 18 ஜூன் 2010 (UTC)
# விக்கிப்பீடியா:ஆலமரத்தடி/தொகுப்பு36

## திரு.ஜார்ஜ் அவர்களின் கருத்து பற்றி

அனைவருக்கும் அன்பு வணக்கம்!  
திரு.ஜார்ஜ் அவர்களின் கருத்தை இப்பொழுதுதான் படித்தேன். அவருடைய கூகுள் மொழிபெயர்ப்பு பற்றிய கருத்து இணைய உலகிற்குப் புதியவனான எனக்குப் புரியவில்லை. ஆனால் ஆங்கில விக்கிபீடியாவிலிருந்து தமிழ் விக்கிபீடியாவிற்கு மொழிபெயர்க்கப்படும் கட்டுரைகளின் பிற்காலம் குறித்து அவர் எழுப்பியுள்ள கேள்வி மிகவும் முதன்மையானது. அதைப் பற்றி மூத்த விக்கியர்கள் சிந்தித்துப் பார்க்க வேண்டுகிறேன்!  
அடுத்து, த.வி-யிலுள்ள பிழைகள் பற்றிய அவருடைய கருத்தோடு நான் முற்றிலும் உடன்படுகிறேன். த.வி-க்கு நான் வந்தவுடனே இங்குள்ள ஒரே குறையாக எனக்குப் பட்டது இங்குள்ள இலக்கணப் பிழைகளும் உரைநடைப் பிழைகளும்தாம். என்னால் முடிந்தவரை நான் அவற்றைத் திருத்தி வருகிறேன். ஆனால் அந்த அளவுக்கு நான் தமிழிலக்கணம் படித்தவனல்லனாதலால் திருத்துகிறேனென்ற பெயரில் நானும் சில தவறுகளைச் செய்து விடுகிறேன். தமிழிலக்கணம் நன்கறிந்தவராகத் தென்படும் திரு.செல்வா போன்றவர்கள் எனக்கு உதவியாக இருந்தால், இப்படி இலக்கணப் பிழைகளைத் திருத்துவதற்கென்றே நாம் சிலர் ஒன்றிணைந்து ஒரு குழுவாகச் செயல்பட்டால் மிக விரைவில் எல்லா இலக்கணப் பிழைகளையும், உரைநடைப் பிழைகளையும் திருத்தி விட முடியும். ஆர்வமுள்ளவர்கள் இக்கருத்தைப் பரிசீலிக்கக் கோருகிறேன்!  
நன்றி! வணக்கம்!--இ.பு.ஞானப்பிரகாசன் 09:54, 18 ஜூன் 2010 (UTC)  
:உங்கள் ஆர்வத்துக்கும் கருத்துக்கும் நன்றி. நீங்கள் கூறியவாறு நம்மில் பலரும் சேர்ந்து திருத்தினால், சரியாகிவிடும். கருத்து ஓட்டத்தையும், சொற்றொடர்களையும் எளிமைப்படுத்த வேண்டும். நானும் இலக்கணம் நன்கு கற்றவன் அல்லன், என்றாலும் கூடியமட்டிலும் எனக்குத் தெரிந்த அளவு சரியான தமிழில் எழுத முயல்கிறேன். எனக்குத் தெரிந்ததை மகிழ்ச்சியுடன் பகிர்ந்துகொள்ளவும், இயன்றவாறு உதவவும் முன்வருவேன். கூகுள் கட்டுரைகளைச் செப்பம் செய்தால் பயனுடைய ஒரு பங்களிப்பாக இருக்கும். நாம் செய்யும் திருத்தங்களையும் கூகுள் மொழிபெயர்ப்பாளர்கள் கருத்தில் கொண்டால் பயன் பெருகும். --செல்வா 10:28, 18 ஜூன் 2010 (UTC)  
- இ.பு.ஞானப்பிரகாசன், மேலே கூறியபடி, தமிழ் விக்கியின் தரம் உயரவேண்டும் என ஆர்வத்தோடு செயல்படுகிறீர்கள். பாராட்டுகள்! என் திரைப்பெயர் பவுல். அவ்வாறே அழையுங்கள். (சிறு குறிப்பு: பிற மொழி விக்கிகளுக்கும் பங்களிப்பதால் அடையாள எளிமை கருதி *George46* என்று கையெழுத்திடுகிறேன். அவ்வளவே). நன்றி!--George46 13:40, 19 ஜூன் 2010 (UTC)
# விக்கிப்பீடியா:ஆலமரத்தடி/தொகுப்பு36

## சிவப்பு இணைப்பு நீக்கல் தானியங்கி

கூகுள் மொழிபெயர்ப்புக் கட்டுரைகளில் நிறைந்துள்ள தேவையற்ற சிவப்பு இணைப்புகளை நீக்குவதற்கான தானியங்கிக்கு ஒப்புதல் அளிக்கும் முன்னர் இது பற்றி எவருக்கும் மாற்றுக் கருத்து இருந்தால் இங்கு தெரிவிக்கவும். எவருக்கும் மறுப்பு இல்லையென்றால் திங்கட்கிழமை அணுக்கம் வழங்கலாம். அதில் பயன்படுத்தும் நிரலில் ஒரு பகுதி நான் எழுதியது என்பதால் இறுதி முடிவை வேறு ஒருவர் எடுப்பது நல்லது. -- சுந்தர் <sup>\பேச்சு</sup> 13:06, 18 ஜூன் 2010 (UTC)  
: சில கட்டுரைகளில் இணைப்புக்கள் நீக்கப்பட்டிருப்பதைப் பார்த்தேன். கூகுள் மொழிபெயர்ப்புக் கட்டுரைகளில் மட்டும் இது பயன்படுத்தப்படுமானால் வரவேற்கத்தக்கதே. மயூரநாதன் 13:20, 18 ஜூன் 2010 (UTC)  
::ஆம், அதைக் கட்டாயம் வலியுறுத்த வேண்டும். பயனர்கள் சேர்க்கும் இணைப்புகள் பயன் கருதியே இருக்கும். -- சுந்தர் <sup>\பேச்சு</sup> 13:25, 18 ஜூன் 2010 (UTC)
# முடியரசன்

**வீறுகவியரசர் முடியரசன்** (இயற்பெயர்: **துரைராசு**, அக்டோபர் 7, 1920 - டிசம்பர் 3, 1998) தமிழ்நாட்டின் மூத்த தலைமுறைக் கவிஞர்களுள் ஒருவர். தேனி மாவட்டம், பெரியகுளத்தில் சுப்பராயலு - சீதாலக்ஷ்மி ஆகியோருக்கு, அக்டோபர் 7, 1920-இல் பிறந்தவர். **துரைராசு** என்ற இவரது பெயரை *முடியரசன்* என்று மாற்றிக் கொண்டார். பாரதிதாசனோடு மிக நெருங்கிப் பழகி அவருடைய முற்போக்கு எண்ணங்களை ஏற்றுப் பாடியவர். பாரதிதாசனாரால் 'என் மூத்த வழித்தோன்றல், எனக்குப் பின் கவிஞன்..' என்று பாராட்டப்பெற்றவர். தந்தை பெரியார், பேரறிஞர் அண்ணா ஆகியோரின் பெருமதிப்பைப் பெற்ற திராவிட இயக்கத்தின் முன்னோடிக்கவிஞர். தம் கவிதையின்படியே வாழ்ந்துகாட்டிய கவிஞர்க்கு எடுத்துக்காட்டு இவர்.. தான் சாதி மறுப்புத் திருமணம் செய்து கொண்டதோடு தம் பிள்ளைகள் அறுவர்க்கும் சாதி மறுப்புத் திருமணம் செய்வித்தவர். எனவேதான் தவத்திரு. குன்றக்குடி அடிகளார் 'சாதி ஒழியவேண்டும் எனக் கவிதையிலும், மேடையிலும் முழங்கிய கவிஞர்களுள் அவற்றைத் தன் வாழ்வில் கடைப்பிடித்தவர் கவியரசு முடியரசனார் தவிர வேறு யாராவது இருக்கிறார்களா? எனத் தெரியவில்லை' என்று போற்றினார். சாதி-சமய, சாத்திரச் சடங்குகளை வெறுத்தவர். இவரது மறைவின் பொழுதும் எச்சடங்குகளும் வேண்டாம் என்று வலியுறுத்தி அவ்வாறே நிறைவேறச் செய்தவர். சென்னை, முத்தியாலுப்பேட்டை உயர்நிலைப்பள்ளியிலும், காரைக்குடி மீ. சு. உயர்நிலைப்பள்ளியிலும் தமிழாசிரியராகப் பணிபுரிந்தவர்.
# சிற்பி பாலசுப்ரமணியம்

**சிற்பி பாலசுப்பிரமணியம்** கவிஞர், மொழிபெயர்ப்பாளர், பேராசிரியர், இதழாசிரியர் சிறந்த கவிஞர், புகழ்பெற்ற கல்வியாளர், இலக்கிய இதழாசிரியர் எனப் பன்முகம் கொண்ட ஒரு பல்துறை அறிஞர்.
# சிற்பி பாலசுப்ரமணியம்

## வாழ்க்கைக் குறிப்பு

கோவை மாவட்டம், பொள்ளாச்சி வட்டம் ஆத்துப்பொள்ளாச்சி கிராமத்தில் பிறந்தவர். கேரள மாநிலம் பாலக்காட்டில் உள்ள தத்தமங்கலம் சீலி நினைவு உயர்நிலைப் பள்ளியில் பள்ளிப்படிப்பை முடித்தார். 1953 ஆம் ஆண்டு திருச்சி ஜமால் முகமது கல்லூரியில் இடைநிலை கல்வி பயின்றார். அண்ணாமலைப் பல்கலைக்கழகத்தில் பி.ஏ., ஆனர்ஸ் (தமிழ் இலக்கியம்) கற்று, 1958 முதல் பொள்ளாச்சி நல்லமுத்து மகாலிங்கம் கல்லூரியில் விரிவுரையாளராக இருந்தவர். 1989-இல் கோவை பாரதியார் பல்கலைக் கழகத்தில் தமிழ்த்துறைத் தலைவராகப் பொறுப்பேற்று 1997 வரை சிறப்புறப் பணிபுரிந்து ஓய்வு பெற்றார்.
மொழிபெயர்ப்புக்காகவும் (2001), படைப்பிலக்கியத்துக்காகவும் (2003) இருமுறை சாகித்திய அகாதமி விருது பெற்றவர்.தமிழக அரசின் பாவேந்தர் விருது, குன்னக்குடி ஆதீனம் கபிலர்விருது, திருவனந்தபுரம் தமிழ்ச் சங்க மகாகவி உள்ளூர் விருது, மூத்த எழுத்தாளருக்கான லில்லி தேவசிகாமணி விருது எனப் பலவிருதுகள் பெற்றவர்.
# சிற்பி பாலசுப்ரமணியம்

## பணிகள்

- 1989-1997 தமிழியல் துறைத் தலைவர், பாரதியார் பல்கலைக்கழகம், கோயம்புத்தூர் - 641046
- 1958-1989 விரிவுரையாளர் - பேராசிரியர் - தமிழ்த்துறைத் தலைவர், நல்லமுத்துக் கவுண்டர் மகாலிங்கம் கல்லூரி, பொள்ளாச்சி - 642001
# சிற்பி பாலசுப்ரமணியம்

## சிறப்புச் செய்திகள்:

- தேசியக் கவிசம்மேளனம் - AIR புதுதில்லி, 1971
- மும்பை, கொல்கத்தா, புதுதில்லி, பெங்களூர், திருவனந்தபுரம் தமிழ்ச் சங்க நிகழ்வுகளில் பங்கேற்பு
- ஆசான் நினைவிடம், துஞ்சன் பறம்பு, கேரள சாகித்ய அகாதமி, கருநாடக சாகித்ய அகாதமி, சாகித்ய பரிஷத், சிரவண பெல்கோலா மகா மஸ்தாபிடேகக் குழு(2006)ஆகிய அமைப்புகளில் சிறப்பு அழைப்பாளர்
- சிற்பியின் கவிதைகள் ஆங்கிலம், கன்னடம், இந்தி, மலையாளம், மராத்தி மொழிகளில் வெளிவந்துள்ளன.
- ICCR, சாகித்ய அகாதமி, NBT, ஞானபீடத் தொகுப்புகளில் இடம்பெற்றுள்ளன.
# சிற்பி பாலசுப்ரமணியம்

## சிற்பி அறக்கட்டளை

1996-இல் தொடங்கப்பட்ட சிற்பி அறக்கட்டளை தமிழில் தலைசிறந்த கவிஞர்களுக்கு ஆண்டுதோறும் விருதுகள், பரிசுகள் அளித்து வருகிறது.
# சிற்பி பாலசுப்ரமணியம்

## நூலாசிரியர்

### கவிதை நூல்கள் (20)

1. நிலவுப் பூ (1963) கோலம் வெளியீடு , பொள்ளாச்சி முதற்பதிப்பு-1963
1. சிரித்த முத்துக்கள் (1966) மணிவாசகா் பதிப்பகம் சென்னை, முதற்பதிப்பு-1968
1. ஒளிப்பறவை (1971) அன்னம் வெளியீடு சிவகங்கை முதற்பதிப்பு-1971
1. சர்ப்ப யாகம் (1976) கோலம் வெளியீடு , பொள்ளாச்சி முதற்பதிப்பு-1976
1. புன்னகை பூக்கும் பூனைகள் (1982) அன்னம் வெளியீடு சிவகங்கை முதற்பதிப்பு-1982
1. மௌன மயக்கங்கள் (தமிழக அரசு பரிசு பெற்றது) (1982)
1. சூரிய நிழல் (1990) கோலம் வெளியீடு , பொள்ளாச்சி முதற்பதிப்பு-1990 இரண்டாம் பதிப்பு 1995
1. இறகு (1996) கோலம் வெளியீடு , பொள்ளாச்சி
1. சிற்பியின் கவிதை வானம் (1996)(திருப்பூர் தமிழ்ச்சங்க விருது பெற்றது) மணிவாசகா் பதிப்பகம் சென்னை, முதற்பதிப்பு-1996
1. ஒரு கிராமத்து நதி (1998)(சாகித்ய அகாதெமி விருது பெற்றது)
1. பூஜ்யங்களின் சங்கிலி (தமிழக அரசு பரிசு பெற்றது) (1999) கோலம் வெளியீடு , பொள்ளாச்சி
1. பெருமூச்சுகளின் பள்ளத்தாக்கு(2001)
1. பாரதி - கைதி எண் : 253 (2002)
1. மூடுபனி (2003)
1. சிற்பி : கவிதைப் பயணங்கள் (2005)
1. தேவயானி (2006)
1. மகாத்மா (2006)
1. சிற்பி கவிதைகள் தொகுதி - 2 (2011)
1. நீலக்குருவி (2012)
1. கவிதை வானம் (சிற்பியின் கவிதைத் தொகுப்பு)
# சிற்பி பாலசுப்ரமணியம்

## நூலாசிரியர்

### கவிதை நாடகம் (1)

1. ஆதிரை (1992)
# சிற்பி பாலசுப்ரமணியம்

## நூலாசிரியர்

### சிறுவர் நூல்கள் (2)

1. சிற்பி தரும் ஆத்திசூடி (1993)
1. வண்ணப்பூக்கள் (1994)
# சிற்பி பாலசுப்ரமணியம்

## நூலாசிரியர்

### உரைநடை நூல்கள் (13)

1. இலக்கியச் சிந்தனைகள் (1989)
1. மலையாளக் கவிதை (1990)
1. இல்லறமே நல்லறம் (1992)
1. அலையும் சுவடும் (1994)
1. மின்னல் கீற்று (1996)
1. சிற்பியின் கட்டுரைகள் (1996)
1. படைப்பும் பார்வையும் (2001)
1. கவிதை நேரங்கள் (2003)
1. மகாகவி (2003)
1. நேற்றுப் பெய்த மழை (2003)
1. காற்று வரைந்த ஓவியம் (2005)
1. புதிர் எதிர் காலம் (2011)
1. மனம் புகும் சொற்கள் (2011)
# சிற்பி பாலசுப்ரமணியம்

## நூலாசிரியர்

### வாழ்க்கை வரலாற்று நூல்கள் (8)

1. இராமாநுசர் வரலாறு (1999)
1. ம.ப.பெரியசாமித் தூரன் (1999)
1. பாரத ரத்னம் சி.சுப்பிரமணியம் (1999)
1. ஆர்.சண்முகசுந்தரம் (2000)
1. சே.ப. நரசிம்மலு நாயுடு (2003)
1. மகாகவி பாரதியார் (2008)
1. நம்மாழ்வார் (2008)
1. தொண்டில் கனிந்த தூரன் (2008)
# சிற்பி பாலசுப்ரமணியம்

## நூலாசிரியர்

### மொழிபெயர்ப்பு நூல்கள் (11)

#### கவிதைகள் (5)

1. சச்சிதானந்தன் கவிதைகள் (1998)
1. உஜ்ஜயினி (ஓ.என்.வி.குரூப்) (2001)
1. கவிதை மீண்டும் வரும் (சச்சிதானந்தன்) (2001)
1. காலத்தை உறங்க விடமாட்டேன் (என்.கோபி) (2010)
1. கே.ஜி. சங்கரப்பிள்ளை கவிதைகள் (2012)
# சிற்பி பாலசுப்ரமணியம்

## நூலாசிரியர்

### மொழிபெயர்ப்பு நூல்கள் (11)

#### புதினங்கள் (3)

1. அக்கினி சாட்சி (லலிதாம்பிகா அந்தர்ஜனம்) (1996) (சாகித்ய அகாதெமி விருது பெற்றது)
1. ஒரு சங்கீதம் போல (பெரும்படவம் ஸ்ரீதரன்) (1999)
1. வாராணசி (எம்.டி.வாசுதேவன் நாயர்) (2005)
# சிற்பி பாலசுப்ரமணியம்

## நூலாசிரியர்

### மொழிபெயர்ப்பு நூல்கள் (11)

#### பிற(3)

1. தேனீக்களும் மக்களும் (1982)
1. சாதனைகள் எப்போதும் சாத்தியந்தான் (கிரண்பேடி) (2006)
1. வெள்ளிப்பனி மலையின்மீது (எம்.பி.வீரேந்திரகுமார்)(2009)
# சிற்பி பாலசுப்ரமணியம்

## நூலாசிரியர்

### இலக்கிய வரலாறு (1)

1. தமிழ் இலக்கிய வரலாறு (2010)
# சிற்பி பாலசுப்ரமணியம்

## நூலாசிரியர்

### ஆங்கில நூல் (1)

1. A Comparative Study of Bharati and Vallathol (1991)
# சிற்பி பாலசுப்ரமணியம்

## நூலாசிரியர்

### அறக்கட்டளைப் பொழிவு நூல்கள் (3)

1. கம்பனில் மானுடம் (2002)
1. இருபதாம் நூற்றாண்டுத் தமிழ்க் கவிதை (2006)
1. பாரதிதாசனுக்குள் பாரதி (2011)
# சிற்பி பாலசுப்ரமணியம்

## நூலாசிரியர்

### உரை நூல்கள் (3)

1. திருப்பாவை : உரை (1999)
1. திருக்குறள் : சிற்பி உரை (2001)
1. மார்கழிப்பாவை (2009) (திருப்பாவை,திருவெம்பாவை,திருப்பள்ளியெழுச்சி உரை)
# சிற்பி பாலசுப்ரமணியம்

## நூலாசிரியர்

### தொகுப்பு நூல்கள்

1. நதிக்கரைச் சிற்பங்கள் (2012)
# சிற்பி பாலசுப்ரமணியம்

## நூலாசிரியர்

### பதிப்பித்த நூல்கள் (11)`

1. மகாகவி பாரதி சில மதிப்பீடுகள் (1982)
1. பாரதி - பாரதிதாசன் படைப்புக்கலை (1992)
1. தமிழ் உலா I & II (1993)
1. பாரதி என்றொரு மானுடன் (1997)
1. மருதவரை உலா (1998)
1. நாவரசு (1998)
1. அருட்பா அமுதம் (2001)
1. பாரதியார் கட்டுரைகள் (2002)
1. மண்ணில் தெரியுது வானம் (2006)
1. கொங்கு களஞ்சியம் (2006)
1. வளமார் கொங்கு (2010)
# சிற்பி பாலசுப்ரமணியம்

## நெறியாளர்

- 15 பி.எச்.டி. மாணவர்கள்
- 6 எம்ஃபில் மாணவர்கள்
# சிற்பி பாலசுப்ரமணியம்

## இதழாளர்

- வானம்பாடி (கவிதை இதழ்)
- அன்னம் விடு தூது (இலக்கிய மாத இதழ்)
- வள்ளுவம் (ஆசிரியர் குழு)
- கவிக்கோ (ஆசிரியர் குழு)
- கணையாழி (ஆசிரியர் குழு)
# சிற்பி பாலசுப்ரமணியம்

## விருதுகள்

- மௌன மயக்கங்கள் - கவிதை நூல் - தமிழக அரசு விருது (1982)
- பாவேந்தர் விருது - தமிழக அரசு (1991)
- கபிலர் விருது - கவிஞர் கோ பட்டம் - குன்றக்குடி அடிகளார் (1992)
- A Comparative study of Bharati and Vallathol
- உ. சுப்பிரமணியனார் ஆங்கில நூல் பரிசு - தமிழ்ப் பல்கலைக்கழகம் (1994)
- இந்துஸ்தான் லீவர் Know your India போட்டி முதல் பரிசு (1970)
- பாஸ்கர சேதுபதி விருது - முருகாலயா - சென்னை (1995)
- தமிழ் நெறிச் செம்மல் விருது - நன்னெறிக் கழகம் கோவை (1996)
- திருப்பூர் தமிழ்ச் சங்க விருது - சிற்பியின் கவிதை வானம் நூலுக்கு - (1997)
- கம்பன் கலைமணி விருது - கம்பன் அறநிலை, கோவை (1998)
- சொல்கட்டுக் கவிஞர் விருது - திருவாரூர் இயல் தமிழ் பதிப்பகம் (1990)
- தமிழ்ப் புலமைக்கான சென்னை கொங்கு நண்பர்கள் சங்க விருது (1997)
- மூத்த எழுத்தாளருக்கான லில்லி தேவசிகாமணி விருது (1998)
- ராணா விருது - ஈரோடு இலக்கியப் பேரவை (1998)
- சிறந்த தமிழ்க் கவிஞர் விருது - கேரள பண்பாட்டு மையம் (1998)
- இருபதாம் நூற்றாண்டில் சிறந்த எழுத்தாளர் விருது - DIYA (1998)
- பாரதி இலக்கிய மாமணி விருது - அனைத்திந்தியத் தமிழ் எழுத்தாளர் மன்றம், சென்னை (1998)
- ‘பூஜ்யங்களின் சங்கிலி’ - தமிழ்நாடு அரசு பரிசு (1998)
- 'The Pride of Pollachi’ விருது - பொள்ளாச்சி காஸ்மோ பாலிடன் கிளப் (1999)
- ராஜா சர் அண்ணாமலைச் செட்டியார் பிறந்த நாள் பரிசு -மதுரைத் தமிழிசைச் சங்கம் (2000)
- சாகித்ய அகாதமி மொழிபெயர்ப்பு விருது - 2000 (அக்கினி சாட்சி நாவலுக்கு - 2001)
- சாகித்ய அகாதமி படைப்பிலக்கிய விருது 2002 - (ஒருகிராமத்து நதி கவிதை நூலுக்கு - (2003)
- பாரதி விருது - தமிழ்நாடு கலை இலக்கியப் பெருமன்றம் (2002)
- மகாகவி உள்ளூர் விருது - திருவனந்தபுரம் தமிழ்ச் சங்கம் (2003)
- பணியில் மாண்பு விருது - ரோட்டரி சங்கம் (வடக்கு) கோவை (2003)
- தலைசிறந்த பழைய மாணவர் விருது- ஜமால் முகமது கல்லூரி (2003)
- பாரதி பாவாணர் விருது - மகாகவி பாரதி அறக்கட்டளை கோயம்புத்தூர் (2004)
- பாராட்டு விருது - அரிமா மாவட்டம் 324 / 01 வட்டார மாநாடு, கோயம்புத்தூர் (2004)
- தமிழ் வாகைச் செம்மல் விருது - சேலம் தமிழ்ச் சங்கம் (2005)
- ராஜா சர் முத்தையா விருது (2009)
- கவிக்கோ அப்துல்ரகுமான் விருது (2006)
- அரிமா சங்கம் பொள்ளாச்சி, பிரம்மகுரு விருது (2007)
- ரோட்டரி சங்கம் பொள்ளாச்சி [No Paragraph Style]For the Sake of Honour Award (2008)
- வெற்றித் தமிழர் பேரவை விருது (2008)
- தமிழ்நாடு அரசு கலைமாமணி விருது (2009)
- ‘நல்லி’ திசை எட்டும் மொழியாக்க விருது (2010)
- ச.மெய்யப்பன் அறக்கட்டளை - தமிழறிஞர் விருது (2010)
- பாரதிய வித்யாபவன் கோவை, தமிழ்மாமணி விருது (2010)
- கம்பன் கழகம் சென்னை எம்.எம்.இஸ்மாயில் விருது (2010)
- பப்பாசி கலைஞர் பொற்கிழி விருது (2012)
- பத்மசிறீ விருது (2022)
# சிற்பி பாலசுப்ரமணியம்

## கவிஞர் சிற்பியைக் குறித்து வெளிவந்துள்ள படைப்புகள்..

- சிற்பியின் படைப்புக்கலை - முனைவர் தே.ஞானசேகரன் (ப.ஆ.) (1993)
- கோபுரத்தில் ஒரு குயில் - சி.ஆர்.ரவீந்திரன் (1996)
- சிற்பி - மரபும் புதுமையும் - முனைவர் தே.ஞானசேகரன்(ப.ஆ.) (1996)
- கவிஞர் சிற்பி -கருத்தியல்வளம் - முனைவர் இரா.சந்திரசேகரன் (ப.ஆ.) (2003)
- கவிஞர் சிற்பி - கவிதைவளம் - முனைவர் இரா.சந்திரசேகரன் (ப.ஆ.) (2003)
- கவிஞர் சிற்பி - கவிதைக்குள் ஒரு பிரபஞ்சம் - முனைவர் இரா.சந்திரசேகரன் (2004)
- சிற்பியின் படைப்புலகம் - பேராசிரியர்கள் மா.நடராசன், மதியழகன் (ப.ஆ.) (2004)
- சிற்பியின் கவிதையில் சிறைப்பட்ட சீர்திருத்தக் கவிஞர் - அ.சங்கரவள்ளி நாயகம் (2006)
- சிற்பி துளிகளில் ஒளிரும் வெளிகள் - சொ.சேதுபதி (2011)
- சிற்பி - மௌனம் உடையும் ஒரு மகாகவிதை - நவபாரதி (2011)
- ஆழிக்கவிதைகளும், ஆழியாற்றுக்கவிதைகளும் - உ.அலிபாவா (ப.ஆ) (2012)
- Sirpi Poet as Sculptor - P.Marudanayagam (2006)
- A noon in Summer (1996)
- Sirpi Poems - A Journey (2009)
# சிற்பி பாலசுப்ரமணியம்

## ஆய்வுத் திட்டங்கள் UGC - பெருந்திட்டங்கள்

- தமிழ் இலக்கியத்தில் விடுதலை இயக்கத் தாக்கம் (1989 - 1991)
- இடைக்காலக் கொங்கு நாட்டின் சமூக - பொருளாதார அமைப்புகள் (1993- - 1997)
- கொங்கு களஞ்சியம் - இரு தொகுதிகளின் பதிப்பாசிரியர்
# சிற்பி பாலசுப்ரமணியம்

## மதிப்புறு பொறுப்புகள்

- காந்திகிராம் பல்கலைக்கழகம், மதுரைக் காமராசர் பல்கலைக்கழகம், தமிழ்ப் பல்கலைக்கழகம், துணைவேந்தர் தேர்வுக்குழு உறுப்பினர்.
- சாகித்ய அகாதமி செயற்குழு உறுப்பினர் / ஒருங்கிணைப்பாளர் தமிழ் ஆலோசனைக் குழு (2008)
- சாகித்ய அகாதமி பொதுக்குழு / தமிழ் ஆலோசனைக் குழு உறுப்பினர் (1993 - 1998)
- எஸ்.ஆர்.எம். பல்கலைக்கழகம் தமிழ்ப்பேராயம் செயற்குழு, விருதுக்குழு உறுப்பினர்.
- தலைவர், இந்தியப் பல்கலைக்கழகத் தமிழாசிரியர் மன்றம் (2000 - 2005)
- தலைவர், ஞாலத் தமிழ்ப் பண்பாட்டு மன்றம் (2009)
- தலைவர், கவிஞர் சிற்பி அறக்கட்டளை
- தலைவர், பி.எம்.எஸ்., அறக்கட்டளை
- செயலர், பொள்ளாச்சி இலக்கியக் கழகம்
- உறுப்பினர், பாரதிய வித்யா பவன் நிர்வாகக் குழு, கோவை
- உறுப்பினர், டாக்டர் NGP கல்லூரிக் குழு, கோவை
- முன்னாள் உறுப்பினர், Afirm cancan either eitherraiseraise Money Moneyusing Equity,Equity, Equity,or using Debt DebtRKR கல்வியியல் கல்லூரிக் குழு, உடுமலைப் பேட்டை
- தமிழ்நாட்டுப் பல்கலைக்கழகங்களின் ஆசிரியர் தேர்வுக்குழு, பாடத்திட்டக்குழு முன்னாள் உறுப்பினர்
- பல்கலைக்கழக மானியக்குழு, மத்திய அரசு பண்பாட்டுத்துறை, மத்திய அலுவலர் தேர்வாணையம், தமிழ்நாடு அரசு செயலர் தேர்வாணையத் தேர்வுக்குழு முன்னாள் உறுப்பினர்
- உறுப்பினர், நிர்வாகக்குழு, பாரதியவித்யா பவன், கோவை
- சென்னை, அண்ணாமலை, பாரதியார், பாரதிதாசன், கொல்கத்தா, அழகப்பா, மதுரை, கேரளப் பல்கலைக் கழகங்களிலும் உலகத் தமிழாராய்ச்சி நிறுவனத்திலும் அறக்கட்டளை உரையாளர்
- பப்பாசி, புதியதலைமுறை, இளையராஜா அமைத்த பாவலர் வரதராஜன் நினைவு விருதுக்கான தேர்வுக்குழு உறுப்பினர்
# சென்னை மாகாண சட்டமன்றத் தேர்தல், 1926

சென்னை மாகாணத்தில் இரட்டை ஆட்சிமுறை அமல்படுத்தப்பட்ட பின் **சட்டமன்றத்திற்கான மூன்றாம் தேர்தல் 1926**ஆம் ஆண்டு நவம்பர் மாதம் நடைபெற்றது. எந்த கட்சிக்கும் பெரும்பான்மை கிடைக்கவில்லை, தனிப்பெரும் கட்சியான சுயாட்சி கட்சி ஆட்சியமைக்க மறுத்துவிட்டது. சுயேட்சை உறுப்பினர் பி. சுப்பராயன் சுயேட்சைகள் மற்றும் நியமிக்கப்பட்ட உறுப்பினர்களின் ஆதரவுடன் புது அரசமைத்தார்.
# சென்னை மாகாண சட்டமன்றத் தேர்தல், 1926

## இரட்டை ஆட்சி முறை

1919 ஆம் ஆண்டு மொன்டேகு-கெம்ஸ்ஃபோர்ட் சட்ட சீர்திருத்தங்களின் விளைவாக, இந்திய அரசாங்கச் சட்டம் (1919) பிரித்தானிய அரசாங்கத்தால் இயற்றப்பட்டது. இச்சட்டத்தின் பலனாக, இந்தியாவில் மத்திய அரசிலும், மாகாணங்களிலும், இரட்டை ஆட்சி முறை அறிமுகப்படுத்தப்பட்டது. இவ்வாட்சி முறையில், நிர்வாகத் துறைகள் இரு வகையாக பிரிக்கப்பட்டன. சட்டம், நிதி, உள்துறை முதலிய முக்கிய துறைகள் பிரித்தானிய ஆளுனரின் நிர்வாகக் குழுவின் நேரடிக் கட்டுப்பாட்டிலும், கல்வி, சுகாதாரம், உள்ளாட்சி, விவசாயம், தொழில் முதலியவை மக்களால் தேர்ந்தெடுக்கப்பட்ட இந்திய சட்டமன்றங்களின் கட்டுப்பாட்டிலும் இயங்கின. அதுவரை ஆளுனருக்கு பரிந்துரைகள் மட்டுமே செய்யக் கூடிய சட்ட மன்றம் விரிவு படுத்தப்பட்டு சட்டங்கள் இயற்றும் அதிகாரமும் அதற்கு வழங்கப்பட்டது.
# சென்னை மாகாண சட்டமன்றத் தேர்தல், 1926

## தொகுதிகள்

1926 இல் ஒருங்கிணைந்த சென்னை மாகாணம், தற்கால தமிழ் நாடு, தெலுங்கானா தவிர்த்த ஆந்திரப் பிரதேசம், கேரளத்தின் மலபார் மாவட்டம், கர்நாடகத்தின் தெற்கு கனரா மாவட்டங்களை உள்ளடக்கிய பிரதேசமாக இருந்தது. இந்திய அரசாங்கச் சட்டம், 1919 இன் படி, சென்னை மாகாணத்தின் சட்ட சபையில் ஒரு அவை மட்டும் இருந்தது. கவுன்சில் என்றழைக்கப்பட்ட அந்த அவையில் 1926 வரை மொத்தம் 127 உறுப்பினர்கள் இருந்தனர். இத்தேர்தலில் இருந்து, பெண்களின் பிரதிநிதிகள் ஐந்து பேர் புதிதாக சேர்க்கப்பட்டதால் உறுப்பினர் எண்ணிக்கை 132 ஆக உயர்ந்தது. இவர்கள் தவிர ஆளுனரின் நிர்வாகக் குழு உறுப்பினர்களும் சட்ட மன்ற உறுப்பினர்களாகவே கருதப் பட்டனர். 127 உறுப்பினர்களில் 98 பேர் 61 தொகுதிகளில் இருந்து மக்களால் நேரடியாகத் தேர்ந்தெடுக்கப் பட்டனர் (சில தொகுதிகள் ஒன்றுக்கும் மேற்பட்ட உறுப்பினர்களை தேர்ந்தெடுத்தன). இத்தொகுதிகளுக்குள் பிராமணர்கள், பிரமணரல்லாத இந்துக்கள், முஸ்லீம்கள், கிருத்துவர், ஐரோப்பியர், ஆங்கிலோ இந்தியர், நிலச்சுவான்தார்கள், பண்ணையார்கள், வர்த்தக குழுமங்ககள் என பல்வேறு பிரிவினருக்கு வகுப்பு வாரியாக இட ஒதுக்கீடு இருந்தது. மீதமுள்ள 29 உறுப்பினர்கள் ஆளுனரால் நியமனம் செய்யப்பட்டனர். அவர்களுள் 19 பேர் அரசாங்க ஊழியர்கள்; 5 பேர் தலித்துகள். வயது வந்தோர் அனைவரும் வாக்குரிமை பெற்றிருக்கவில்லை. ஒருவரின் சொத்து மதிப்பு அல்லது அவர் கட்டியுள்ள சொத்து வரியைப் பொறுத்தே வாக்குரிமை அளிக்கப் பட்டது.
# சென்னை மாகாண சட்டமன்றத் தேர்தல், 1926

## அரசியல் நிலவரம்

சென்னை மாகாணத்தில் அப்போது இரு முக்கிய கட்சிகள் இருந்தன – இந்தியாவிற்கு சுதந்திரம் அல்லது சுயாட்சி வழங்கப் பட வேண்டும் என்று கோரிய இந்திய தேசிய காங்கிரசு, மற்றும் பிராமணரல்லாதோர் நலனுக்காகத் தொடங்கப் பட்ட நீதிக்கட்சி எனப்படும் தென்னிந்திய நல உரிமைச் சங்கம். தேசியவாதக் கட்சியான காங்கிரசு, இரட்டை ஆட்சி முறையில் இந்தியர்களுக்கு வழங்கப் பட்ட அரசியல் உரிமைகளால் திருப்தி அடையவில்லை. எனவே தேர்தலில் பங்கேற்காமல் புறக்கணிப்பு செய்தது. ஆனால் காங்கிரசின் ஒரு பிரிவினர் அதை ஏற்காமல் தனியே பிரிந்து சென்று சுவராஜ் (சுயாட்சி) கட்சி என்ற பெயரில் தனி கட்சி ஆரம்பித்து தேர்தலில் போட்டியிட்டனர். தமிழகத்தில் சீனிவாச சாஸ்திரி, சத்தியமூர்த்தி ஆகியோர் சுயாட்சி கட்சிக்கு தலைமை வகித்தனர். ஆறு ஆண்டுகளாக ஆட்சியில் இருந்த நீதிக்கட்சி உட்கட்சிப் பூசல்களால் பாதிக்கப் பட்டிருந்தது. கட்சி தொடங்கியதிலிருந்து தலைவராக இருந்த தியாகராய செட்டி 1925 ஆம் ஆண்டு இறந்தார். அவருக்குப் பின் முதல்வர் பனகல் அரசர் கட்சித் தலைவரானார். அவரது தலைமையை ஏற்காத பல கட்சித் தலைவர்கள் கட்சியிலிருந்து வெளியேறி சுயேட்சைகளாகப் போட்டியிட்டனர். காங்கிரசிலும் பிளவு ஏற்பட்டிருந்தது. பிராமணரல்லாதோருக்காக வகுப்புவாரி இட ஒதுக்கீடு கோரி வந்த பெரியார் ஈ. வெ. ராமசாமி, தனது தீர்மானங்களை காங்கிரசு ஏற்றுக் கொள்ளாததால், 1925 இல் கட்சியை விட்டு வெளியேறி சுய மரியாதை இயக்கத்தை தொடங்கினார். ஆனால் அவ்வியக்கம் தேர்தலில் போட்டியிடவில்லை - பிராமணரல்லாத வேட்பாளர்களுள் தகுதியானவரை ஆதரிப்பதாக மட்டும் அறிவித்தது. பெரியார் தனது குடியரசு இதழின் மூலம் சுயாட்சி கட்சி வேட்பாளர்களை கடுமையாகத் தாக்கி பிரச்சாரம் செய்தார். தேர்தல் நடைபெற்ற காலத்தில் சென்னை மாகாணம் பொருளாதாரச் சரிவினால் பாதிக்கப் பட்டிருந்தது. பருவ மழை பொய்த்ததால் விவசாயம் பாதிக்கப்பட்டிருந்தது. ஏற்கனவே அரசின் வரிகளாலும், கடன் சுமையாலும் பாதிக்கப்பட்டிருந்த விவசாயத் தொழிலாளர்கள் பலர் இதனால் வாழ்விழந்தனர். பலர் வேலைதேடி நகரங்களுக்கு குடி பெயர்ந்தனர். ஆளும் நீதிக்கட்சிக்கும் ஆளுனர் ஜார்ஜ் கோஷனின் நிர்வாகக் குழுவுக்கும் இடையே நல்லுறவு இல்லை. பல விஷயங்களில் இரு குழுவினரும் மோதிக் கொண்டன.
# சென்னை மாகாண சட்டமன்றத் தேர்தல், 1926

## தேர்தல் முடிவுகள்

ஆளும் நீதிக்கட்சி தேர்தலில் 21 தொகுதிகளில் மட்டும் வென்று தேர்தலில் தோற்றது. 41 உறுப்பினர்களுடன் சுயாட்சிக் கட்சி தனிப்பெரும் கட்சியானது. நீதிக்கட்சியின் கோட்டையென கருதப்பட்ட சென்னையின் நான்கு தொகுதிகளையும் கூட அது கைப்பற்றியது. நடேச முதலியார், ஓ. தணிகாசலம் செட்டியார், கூர்ம வெங்கட ரெட்டி நாயுடு, ஆற்காடு ராமசாமி முதலியார் போன்ற முன்னணி நீதிக்கட்சித் தலைவர்கள் தேர்தலில் தோற்றனர். மாகாணத்தில் இதுவரை கண்டிராத ஆர்ப்பாட்டங்கள், வீடு வீடாகச் சென்று வாக்கு சேகரித்தல், பஜனை ஊர்வலங்கள் போன்ற உத்திகளை சுயாட்சி கட்சியினர் கையாண்டனர். நீதிக்கட்சி ஓவ்வொரு ஊரிலும் செல்வாக்கு மிகுந்த பெரிய மனிதர்களின் ஆதரவை மட்டும் நம்பியது. ஆனால் சுயாட்சியினர் பொது மக்களின் ஆதரவைப் பெற முனைந்தனர். திரு.வி.க, ம.பொ.சி போன்ற காங்கிரசு தலைவர்கள் சுயாட்சி கட்சியின் வெற்றிக்கு பாடுபட்டனர். ஆனால் மற்றொரு தலைவரான சக்ரவர்த்தி ராஜகோபாலாச்சாரி தேர்தலை புறக்கணித்தார். காங்கிரசில் பிராமணர் ஆதிக்கம் அதிகமாக உள்ளது என்ற பெரியாரின் குற்றச்சாட்டை சமாளிக்க சுயாட்சி கட்சி வழக்கத்துக்கு அதிகமான பிராமணரல்லாத வேட்பாளர்களை தேர்தலில் நிறுத்தியது.
# சென்னை மாகாண சட்டமன்றத் தேர்தல், 1926

## தாக்கம்

சுப்பராயன் அரசில் ஆளுனரின் தலையீடு இரட்டை ஆட்சி முறையின் குறைகளைத் தெளிவாக்கியது. முதலில் நீதிக்கட்சியும், சுயாட்சி கட்சியும் அரசை எதிர்த்து செயல்பட்டன. சைமன் கமிஷனை எதிர்க்க வேண்டும் என இரண்டுமே கருதின. ஆனால் கோஷன் நீதிக்கட்சித் தலைவர்களுக்கு பதவிகளை அளித்து அவர்களை அரசு ஆதரவாளர்களாக மாற்றி விட்டார். 1927 இல் சுப்பராயனின் அமைச்சர்கள் இருவரும் பதவி விலகினர். அவர்களுக்கு பதிலாக முத்தையா முதலியார் மற்றும் சேதுரத்தினம் அய்யர் அமைச்சர்களாகினர். நீதிக்கட்சி இப்புதிய அமைச்சரவைக்கு ஆதரவளித்தது. ஆளுனரின் இந்த உள்ளடி வேலைகள் காங்கிரசுக்கு ஒரு எச்சரிக்கையாக செயல்பட்டது. பின்னாளில் 1937 தேர்தலின் பின் இது போன்ற ஒரு நிலை (நீதிக்கட்சி ஆதரவுடன் சுயேட்சை ஆட்சி) உருவான போது காங்கிரசு எச்சரிக்கையுடன் செயல்பட்டு ஆளுனரின் திட்டங்களை முறியடித்தது.
# தேனி ஊராட்சி ஒன்றியம்

**தேனி ஊராட்சி ஒன்றியம்**, தமிழ்நாட்டின் தேனி மாவட்டத்தில் உள்ள 8 ஊராட்சி ஒன்றியங்களில் ஒன்றாகும்.  
இவ்வூராட்சி ஒன்றியத்தில் 18 பஞ்சாயத்து கிராமங்கள் உள்ளன.
# தேனி ஊராட்சி ஒன்றியம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி, தேனி ஊராட்சி ஒன்றியத்தின் மொத்த மக்கள் தொகை 74,493 ஆகும். அதில் ஆண்கள் 37,343; பெண்கள் 37,150 ஆக உள்ளனர். பட்டியல் சாதி மக்களின் தொகை 25,311 ஆக உள்ளது. அதில் ஆண்கள் 25,311; பெண்கள் 12,740 ஆக உள்ளனர். பட்டியல் பழங்குடி மக்களின் தொகை 8ஆக உள்ளது. அதில் ஆண்கள் 3; பெண்கள் 5 ஆக உள்ளனர்.
# தேனி ஊராட்சி ஒன்றியம்

## கிராம ஊராட்சிகள்

தேனி ஊராட்சி ஒன்றியத்தில் உள்ள 18 கிராம ஊராட்சி மன்றங்களின் விவரம்:  
1. வெங்கடாசலபுரம்
1. உப்பார்பட்டி
1. ஊஞ்சாம்பட்டி
1. தப்புக்குண்டு
1. தாடிச்சேரி
1. ஸ்ரீரெங்காபுரம்
1. சீலையம்பட்டி
1. பூமலைக்குண்டு
1. நாகலாபுரம்
1. குப்பிநாயக்கன்பட்டி
1. கோட்டூர்
1. கொடுவிலார்பட்டி
1. காட்டுநாயக்கன்பட்டி
1. ஜங்கால்பட்டி
1. கோவிந்தநகரம்
1. தர்மாபுரி
1. அரண்மனைபுதூர்
1. அம்பாசமுத்திரம்
# ஆண்டிபட்டி ஊராட்சி ஒன்றியம்

தேனி மாவட்டத்தில் உள்ள 8 ஊராட்சி ஒன்றிய அமைப்பில் ஆண்டிப்பட்டி ஊராட்சி ஒன்றியமும் ஒன்றாகும். ஆண்டிப்பட்டி ஊராட்சி ஒன்றியத்தின் கீழ் 30 கிராம ஊராட்சிகள் இடம் பெற்றிருக்கிறது. ஆண்டிப்பட்டியில் இதன் வட்டார வளர்ச்சி அலுவலகம் உள்ளது.
# ஆண்டிபட்டி ஊராட்சி ஒன்றியம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின்படி, ஆண்டிபட்டி ஊராட்சி ஒன்றியத்தின் மொத்த மக்கள் தொகை 1,11,000 ஆகும். அதில் ஆண்கள் 56,040; பெண்கள் 54,960 ஆக உள்ளனர். பட்டியல் சாதி மக்களின் தொகை 30,103 ஆக உள்ளது. அதில் ஆண்கள் 15,234 ; பெண்கள் 14,869 ஆக உள்ளனர். பட்டியல் பழங்குடி மக்களின் தொகை 72 ஆக உள்ளது. அதில் ஆண்கள் 37; பெண்கள் 35 ஆக உள்ளனர்.
# ஆண்டிபட்டி ஊராட்சி ஒன்றியம்

## கிராம ஊராட்சிகள்

ஆண்டிப்பட்டி ஊராட்சி ஒன்றியத்தில் உள்ள 30 கிராம ஊராட்சி மன்றங்களின் விவரம்:  
1. திருமலாபுரம்
1. திம்மரசநாயக்கனூர்
1. தெப்பம்பட்டி
1. தேக்கம்பட்டி
1. டி. சுப்புலாபுரம்
1. சித்தார்பட்டி
1. ஷண்முகசுந்தரபுரம்
1. ரெங்கசமுத்திரம்
1. இராமகிருஷ்ணாபுரம்
1. இராஜக்காள்பட்டி
1. இராஜகோபாலன்பட்டி
1. இராஜதானி
1. புள்ளிமான்கோம்பை
1. பிச்சம்பட்டி
1. பழையகோட்டை
1. பாலக்கோம்பை
1. ஒக்கரைப்பட்டி
1. மொட்டனூத்து
1. மரிக்குண்டு
1. குன்னூர்
1. கோவில்பட்டி
1. கொத்தப்பட்டி
1. கோத்தலூத்து
1. கதிர்நரசிங்காபுரம்
1. கன்னியப்பபிள்ளைபட்டி
1. ஜி. உசிலம்பட்டி
1. ஏத்தக்கோவில்
1. போடிதாசன்பட்டி
1. அனுப்பபட்டி
1. அம்மச்சியாபுரம்
# பெரியகுளம் ஊராட்சி ஒன்றியம்

தமிழ்நாட்டின், தேனி மாவட்டத்தில் உள்ள 8 ஊராட்சி ஒன்றிய அமைப்பில் பெரியகுளம் ஊராட்சி ஒன்றியமும் ஒன்றாகும்.  
இந்தப் பெரியகுளம் ஊராட்சி ஒன்றியத்தின் கீழ் 17 கிராமப் பஞ்சாயத்துக்கள் இடம் பெற்றிருக்கிறது.
# பெரியகுளம் ஊராட்சி ஒன்றியம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி, பெரியகுளம் ஊராட்சி ஒன்றியத்தின் மொத்த மக்கள் தொகை 1,02,741 ஆகும். அதில் ஆண்கள் 52,232; பெண்கள் 50,509 ஆக உள்ளனர். பட்டியல் சாதி மக்களின் தொகை 26,402 ஆக உள்ளது. அதில் ஆண்கள் 13,624; பெண்கள் 12,778ஆக உள்ளனர். பட்டியல் பழங்குடி மக்களின் தொகை 342 ஆக உள்ளது. அதில் ஆண்கள் 187; பெண்கள் 155 ஆக உள்ளனர்.
# பெரியகுளம் ஊராட்சி ஒன்றியம்

## கிராம ஊராட்சி

பெரியகுளம் ஊராட்சி ஒன்றியத்தில் உள்ள 17 கிராம ஊராட்சிகள்:  
1. வடபுதுப்பட்டி
1. சில்வார்பட்டி
1. சருத்துப்பட்டி
1. முதலக்கம்பட்டி
1. மேல்மங்கலம்
1. லட்சுமிபுரம்
1. கீழவடகரை
1. ஜெயமங்கலம்
1. ஜல்லிப்பட்டி
1. குள்ளப்புரம்
1. ஜி. கல்லுப்பட்டி
1. எருமலைநாயக்கன்பட்டி
1. எண்டப்புளி
1. டி. வாடிப்பட்டி
1. பொம்மிநாயக்கன்பட்டி
1. அழகர்நாயக்கன்பட்டி
1. அ. வாடிப்பட்டி
# கடமலை-மயிலாடும்பாறை ஊராட்சி ஒன்றியம்

**கடமலை-மயிலாடும்பாறை ஊராட்சி ஒன்றியம்**, தேனி மாவட்டத்தில் உள்ள 8 ஊராட்சி ஒன்றியங்களில் ஒன்றாகும்.  
ஆண்டிபட்டி வட்டத்தில் அமைந்த இந்த கடமலை-மயிலாடும்பாறை ஊராட்சி ஒன்றியத்தின் கீழ் 18 கிராம ஊராட்சிகள் உள்ளது.
# கடமலை-மயிலாடும்பாறை ஊராட்சி ஒன்றியம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி, இந்த ஊராட்சி ஒன்றியத்தின் மொத்த மக்கள் தொகை 74,413 ஆகும். அதில் ஆண்கள் 38,192; பெண்கள் 36,221 ஆக உள்ளனர். பட்டியல் சாதி மக்களின் தொகை 17,478 ஆக உள்ளது. அதில் ஆண்கள் 8,867; பெண்கள் 8,611ஆக உள்ளனர். பட்டியல் பழங்குடி மக்களின் தொகை ஆக 291 உள்ளது. அதில் ஆண்கள் 154; பெண்கள் 137 ஆகஉள்ளனர்.
# கடமலை-மயிலாடும்பாறை ஊராட்சி ஒன்றியம்

## பஞ்சாயத்து கிராமங்கள்

கடமலை-மயிலாடும்பாறை ஊராட்சி ஒன்றியத்தில் உள்ள 18 கிராம ஊராட்சிகள் பட்டியல்:  
1. வருசநாடு
1. தும்மக்குண்டு
1. தங்கம்மாள்புரம்
1. சிங்கராஜபுரம்
1. பொன்னன்படுகை
1. பாலூத்து
1. நரியூத்து
1. மயிலாடும்பாறை
1. முத்தாலம்பாறை
1. முறுக்கோடை
1. மேகமலை
1. மந்திசுணை-மூலக்கடை
1. குமணன்தொழு
1. கடமலைக்குண்டு
1. கண்டமனூர்
1. எட்டப்பராஜபுரம்
1. துரைச்சாமிபுரம்
1. ஆத்தங்கரைபட்டி
# கடமலை-மயிலாடும்பாறை ஊராட்சி ஒன்றியம்

## இதனையும் காண்க

- தமிழக ஊராட்சி ஒன்றியங்களின் பட்டியல்
- தமிழ்நாடு ஊரக வளர்ச்சி மற்றும் ஊராட்சித் துறை
# போடிநாயக்கனூர் ஊராட்சி ஒன்றியம்

போடிநாயக்கனூர் ஊராட்சி ஒன்றியம், தமிழ்நாட்டின் , தேனி மாவட்டத்தில் உள்ள 8 ஊராட்சி ஒன்றியங்களில் ஒன்றாகும்.  
இந்த ஊராட்சி ஒன்றியத்தின் கீழ் 15 கிராம ஊராட்சிகள் இடம் பெற்றிருக்கின்றன.
# போடிநாயக்கனூர் ஊராட்சி ஒன்றியம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின்படி போடிநாயக்கனூர் ஊராட்சி ஒன்றியத்தின் மொத்த மக்கள் தொகை 70,621 ஆகும். அதில் ஆண்கள் 35,491; பெண்கள் 35,130 ஆக உள்ளனர். பட்டியல் சாதி மக்களின் தொகை 14,143 ஆக உள்ளது. அதில் ஆண்கள் 7,110; பெண்கள் 7033 ஆக உள்ளனர். பட்டியல் பழங்குடி மக்களின் தொகை 647 ஆக உள்ளது. அதில் ஆண்கள் 325; பெண்கள் 322 ஆக உள்ளனர்.
# போடிநாயக்கனூர் ஊராட்சி ஒன்றியம்

## பஞ்சாயத்து கிராமங்கள்

போடிநாயக்கனூர் ஊராட்சி ஒன்றியத்தில் உள்ள 15 கிராம ஊராட்சிகள்:  
1. உப்புக்கோட்டை
1. சில்லமரத்துப்பட்டி
1. சிலமலை
1. இராசிங்காபுரம்
1. நாகலாபுரம்
1. மஞ்சிநாயக்கன்பட்டி
1. மணியம்பட்டி
1. கொட்டகுடி
1. கூளையனூர்
1. கோடாங்கிபட்டி
1. காமராஜபுரம்
1. டொம்புச்சேரி
1. அணைக்கரைபட்டி
1. அம்மாபட்டி
1. அகமலை
# போடிநாயக்கனூர் ஊராட்சி ஒன்றியம்

## இதனையும் காண்க

- தமிழக ஊராட்சி ஒன்றியங்களின் பட்டியல்
- தமிழ்நாடு ஊரக வளர்ச்சி மற்றும் ஊராட்சித் துறை
- பஞ்சாயத்து ராஜ்
- தமிழ்நாடு உள்ளாட்சி அமைப்புகள்
- தமிழ்நாடு உள்ளாட்சி மன்றங்கள்
# சின்னமனூர் ஊராட்சி ஒன்றியம்

தமிழ்நாட்டின், தேனி மாவட்டத்தில் உள்ள 8 ஊராட்சி ஒன்றியங்களில் சின்னமனூர் ஊராட்சி ஒன்றியமும் ஒன்றாகும். இந்த சின்னமனூர் ஊராட்சி ஒன்றியத்தின் கீழ் 14 கிராம ஊராட்சிகள் இடம் பெற்றிருக்கிறது.
# சின்னமனூர் ஊராட்சி ஒன்றியம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி, சின்னமனூர் ஊராட்சி ஒன்றியத்தின் மொத்த மக்கள் தொகை 56,522 ஆகும். அதில் ஆண்கள் 28,542; பெண்கள் 27,980 ஆக உள்ளனர். பட்டியல் சாதி மக்களின் தொகை 15,326 ஆக உள்ளது. அதில் ஆண்கள் 7,670; பெண்கள் 7,656 ஆக உள்ளனர். பட்டியல் பழங்குடி மக்களின் தொகை 5 ஆக உள்ளது. அதில் ஆண்கள் 2; பெண்கள் 3 ஆக உள்ளனர்.
# சின்னமனூர் ஊராட்சி ஒன்றியம்

## கிராம ஊராட்சிகள்

சின்னமனூர் ஊராட்சி ஒன்றித்தில் உள்ள 14 கிராம ஊராட்சிகள் பட்டியல்:  
1. வேப்பம்பட்டி
1. சீப்பாலக்கோட்டை
1. சங்கராபுரம்
1. புலிகுத்தி
1. பொட்டிப்புரம்
1. பூலாநந்தபுரம்
1. முத்துலாபுரம்
1. கன்னிசேர்வைபட்டி
1. காமாட்சிபுரம்
1. எரசக்கநாயக்கனூர்
1. எரணம்பட்டி
1. சின்னஓவுலாபுரம்
1. அய்யம்பட்டி
1. அழகாபுரி
# உத்தமபாளையம் ஊராட்சி ஒன்றியம்

தமிழ்நாட்டின் , தேனி மாவட்டத்தில் உள்ள 8 ஊராட்சி ஒன்றிய அமைப்பில் உத்தமபாளையம் ஊராட்சி ஒன்றியமும் ஒன்றாகும். இந்த உத்தமபாளையம் ஊராட்சி ஒன்றியத்தின் கீழ் 13 கிராம ஊராட்சிகள் இடம் பெற்றிருக்கின்றன.
# உத்தமபாளையம் ஊராட்சி ஒன்றியம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி, உத்தமபாளையம் ஊராட்சி ஒன்றியத்தின் மொத்த மக்கள் தொகை 58,647 ஆகும். அதில் ஆண்கள் 29,671; பெண்கள் 28,976 ஆக உள்ளனர். பட்டியல் சாதி மக்களின் தொகை 10,788 ஆக உள்ளது. அதில் ஆண்கள் 5,381; பெண்கள் 5,407 ஆக உள்ளனர்.
# உத்தமபாளையம் ஊராட்சி ஒன்றியம்

## பஞ்சாயத்து கிராமங்கள்

உத்தமபாளையம் ஊராட்சி ஒன்றியத்தில் உள்ள 13 கிராம ஊராட்சிகளின் கிராமங்களின் பட்டியல்:  
1. உ. அம்மாபட்டி
1. தம்மிநாயக்கன்பட்டி
1. டி. சிந்தலைச்சேரி
1. டி. மீனாட்சிபுரம்
1. டி. ரெங்கநாதபுரம்
1. இராயப்பன்பட்டி
1. இராமசாமிநாயக்கன்பட்டி
1. பல்லவராயன்பட்டி
1. நாகையகவுண்டன்பட்டி
1. மேலச்சிந்தலைச்சேரி
1. லட்சுமிநாயக்கன்பட்டி
1. கோகிலாபுரம்
1. ஆனைமலையான்பட்டி
# கம்பம் ஊராட்சி ஒன்றியம்

**கம்பம் ஊராட்சி ஒன்றியம்** என்பது தேனி மாவட்டத்தில் உள்ள 8 ஊராட்சி ஒன்றிய அமைப்பில் ஒன்றாகும்.  
இந்த கம்பம் ஊராட்சி ஒன்றியத்தின் கீழ் 5 கிராம ஊராட்சிகள் இடம் பெற்றிருக்கின்றன.
# கம்பம் ஊராட்சி ஒன்றியம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி, கம்பம் ஊராட்சி ஒன்றியத்தின் மொத்த மக்கள் தொகை 26,957 ஆகும். அதில் ஆண்கள் 13,356; பெண்கள் 13,601 ஆக உள்ளனர். பட்டியல் சாதி மக்களின் தொகை 4,038 ஆக உள்ளது. அதில் ஆண்கள் 1,973; பெண்கள் 2056 ஆக உள்ளனர். பட்டியல் பழங்குடி மக்களின் தொகை 12 ஆக உள்ளது. அதில் ஆண்கள் 6; பெண்கள் 6 ஆக உள்ளனர்.
# கம்பம் ஊராட்சி ஒன்றியம்

## கிராம ஊராட்சிகள்

கம்பம் ஊராட்சி ஒன்றியத்தில் உள்ள 5 கிராம ஊராட்சிகளின் பட்டியல்:  
1. சுருளிப்பட்டி
1. நாராயணத்தேவன்பட்டி
1. குள்ளப்பகவுண்டன்பட்டி
1. கருநாக்கமுத்தன்பட்டி
1. ஆங்கூர்பாளையம்
# சென்னை மாகாண சட்டமன்றத் தேர்தல், 1930

சென்னை மாகாணத்தில் இரட்டை இரட்டை ஆட்சிமுறை அமல்படுத்தப்பட்ட பின் **சட்டமன்றத்திற்கான நான்காம் தேர்தல் 1930** ஆம் ஆண்டு செப்டம்பர் மாதம் நடைபெற்றது. நீதிக்கட்சி வெற்றி பெற்று, முனுசாமி நாயுடு சென்னை மாகாணத்தின் முதல்வரானார். இந்திய தேசிய காங்கிரசு சட்டமறுப்பு இயக்கத்தில் ஈடுபட்டிருந்ததால் இத்தேர்தலைப் புறக்கணித்து விட்டது.
# சென்னை மாகாண சட்டமன்றத் தேர்தல், 1930

## இரட்டை ஆட்சி முறை

1919 ஆம் ஆண்டு மொன்டேகு-கெம்ஸ்ஃபோர்ட் சட்ட சீர்திருத்தங்களின் விளைவாக, இந்திய அரசாங்கச் சட்டம் (1919) பிரித்தானிய அரசாங்கத்தால் இயற்றப்பட்டது. இச்சட்டத்தின் பலனாக, இந்தியாவில் மத்திய அரசிலும், மாகாணங்களிலும், இரட்டை ஆட்சி முறை அறிமுகப்படுத்தப்பட்டது. இவ்வாட்சி முறையில், நிர்வாகத் துறைகள் இரு வகையாக பிரிக்கப்பட்டன. சட்டம், நிதி, உள்துறை முதலிய முக்கிய துறைகள் பிரித்தானிய ஆளுனரின் நிர்வாகக் குழுவின் நேரடிக் கட்டுப்பாட்டிலும், கல்வி, சுகாதாரம், உள்ளாட்சி, விவசாயம், தொழில் முதலியவை மக்களால் தேர்ந்தெடுக்கப்பட்ட இந்திய சட்டமன்றங்களின் கட்டுப்பாட்டிலும் இயங்கின. அதுவரை ஆளுனருக்கு பரிந்துரைகள் மட்டுமே செய்யக் கூடிய சட்ட மன்றம் விரிவு படுத்த்தப்பட்டு சட்டங்கள் இயற்றும் அதிகாரமும் அதற்கு வழங்கப்பட்டது.
# சென்னை மாகாண சட்டமன்றத் தேர்தல், 1930

## தொகுதிகள்

1926 இல் ஒருங்கிணைந்த சென்னை மாகாணம், தற்கால தமிழ் நாடு, தெலுங்கானா தவிர்த்த ஆந்திரப் பிரதேசம், கேரளத்தின் மலபார் மாவட்டம், கர்நாடகத்தின் தெற்கு கனரா மாவட்டங்களை உள்ளடக்கிய பிரதேசமாக இருந்தது. இந்திய அரசாங்கச் சட்டம், 1919 இன் படி, சென்னை மாகாணத்தின் சட்ட சபையில் ஒரு அவை மட்டும் இருந்தது. கவுன்சில் என்றழைக்கப்பட்ட அந்த அவையில் 1926 வரை மொத்தம் 127 உறுப்பினர்கள் இருந்தனர். 1926 இல், பெண்களின் பிரதிநிதிகள் ஐந்து பேர் புதிதாக சேர்க்கப்பட்டதால் உறுப்பினர் எண்ணிக்கை 132 ஆக உயர்ந்தது. இவர்கள் தவிர ஆளுனரின் நிர்வாகக் குழு உறுப்பினர்களும் சட்ட மன்ற உறுப்பினர்களாகவே கருதப் பட்டனர். 127 உறுப்பினர்களில் 98 பேர் 61 தொகுதிகளில் இருந்து மக்களால் நேரடியாகத் தேர்ந்தெடுக்கப் பட்டனர் (சில தொகுதிகள் ஒன்றுக்கும் மேற்பட்ட உறுப்பினர்களை தேர்ந்தெடுத்தன). இத்தொகுதிகளுக்குள் பிராமணர்கள், பிரமணரல்லாத இந்துக்கள், முஸ்லீம்கள், கிருத்துவர், ஐரோப்பியர், ஆங்கிலோ இந்தியர், நிலச்சுவான்தார்கள், பண்ணையார்கள், வர்த்தக குழுமங்ககள் என பல்வேறு பிரிவினருக்கு வகுப்பு வாரியாக இட ஒதுக்கீடு இருந்தது. மீதமுள்ள 29 உறுப்பினர்கள் ஆளுனரால் நியமனம் செய்யப்பட்டனர். அவர்களுள் 19 பேர் அரசாங்க ஊழியர்கள்; 5 பேர் தலித்துகள். வயது வந்தோர் அனைவரும் வாக்குரிமை பெற்றிருக்கவில்லை. ஒருவரின் சொத்து மதிப்பு அல்லது அவர் கட்டியுள்ள சொத்து வரியைப் பொறுத்தே வாக்குரிமை அளிக்கப் பட்டது.